गत फागुनमा भएको सीटीईभीटीको ‘म्यानेजमेन्ट रिभ्यु कन्फरेन्स’ मा आगामी जेठ मसान्तभित्र सम्बन्धन स्वीकृति भएका संस्थाले मात्रै विद्यार्थी भर्ना गर्न पाउने निर्णय भएको थियो । उपाध्यक्ष, सदस्यसचिव, निर्देशक, देशभरिका शिक्षालय प्रमुख, संघसंगठनका अध्यक्ष सहभागी भेलाले पारित गरेको निर्णयलाई लत्याउँदै शैक्षिक सत्रको बीचमा सम्बन्धन दिने तयारी भइरहेको छ । सीटीईभीटीअन्तर्गतका कलेजमा भदौ १५ मै पढाइ सुरु भइसकेको छ । गत वर्ष मंसिरमा पनि तत्कालीन शिक्षामन्त्री धनीराम पौडेलले सम्बन्धन दिन खोज्दा शैक्षिक सत्र सुरु भइसकेकाले दिन नमिल्ने भन्दै विरोध भएपछि स्थगित भएको थियो । प्रदेश र संघीय संसद्को निर्वाचनका लागि आचारसंहितासमेत लागू भइसकेको अवस्थामा सम्बन्धन वितरण नैतिकताको विषयसमेत हो ।
